|  |
| --- |
| Корпоративни комуникации |
| А1 България |
| 0882 201 209 |
| http://www.а1.bg |
| http://www.facebook.com/A1Bulgaria |

София,

14.10.2024 г.

**А1 е първият телеком в България, който предлага достъп до стрийминг платформата SkyShowtime**

* *А1 продължава да обогатява разнообразието от дигитално и ТВ съдържание, което предлага на клиентите си на едно място.*
* [***SkyShowtime***](https://www.a1.bg/skyshowtime) *е вече част от* ***ТВ*** *и* ***мобилните планове на А1 като избираема услуга Select****.*
* *А1 България е първата от петте компании в А1 Group, които започват да предлагат стрийминг платформата на своите клиенти.*

Абонатите на А1 ще бъдат първите в страната, които ще разполагат с [достъп до стрийминг платформата SkyShowtime](https://www.a1.bg/skyshowtime). Потребителите могат да я активират като една от избираемите услуги, част от техните мобилни и ТВ планове, през Моят А1.

„С иновативните услуги, които развиваме и предлагаме, потребителите разполагат с достъп на едно място до цялото дигитално и ТВ съдържание, което харесват и обичат. Радваме се, че сме първият партньор на SkyShowtime в България, което ни дава възможност да предоставяме още по-богат избор на клиентите да се наслаждават на оригинални продукции, хитови филми и сериали изцяло на български език“, **коментира Симеон Донев, старши директор „Маркетинг“ в А1 България.**

SkyShowtime ще бъде достъпен като допълнителна възможност в мобилните планове Unlimited, в ТВ тарифите за интерактивна телевизия A1 Xplore TV и сателитна телевизия, както и в комбинираните планове за ТВ и интернет.

Освен достъп до платформата за стрийминг абонатите на телевизионни услуги от А1 ще могат да гледат и двата ТВ канала на SkyShowtime, които излъчват локализирано съдържание с премиери до три седмици след излъчването в платформата. Програмата е денонощна, а съдържанието не се прекъсва от реклами.

**Христина Георгиева, главен бизнес директор, SkyShowtime, коментира:** „Продължаваме да търсим нови начини да разширяваме предложенията на SkyShowtime в Централна и Източна Европа, като предоставяме на зрителите в региона най-доброто развлечение на едно място и на добра цена. Сделката с А1, която обхваща няколко държави, означава, че още повече хора ще имат възможност да се наслаждават на хитови филми и сериали и оригиналното съдържание, което е на разположение за стрийминг в SkyShowtime“.

***Какво предстои: Хитови филми, ексклузивни сериали и оригинално местно съдържaние***

СъсSkyShowtime клиентите на А1 ще могат да гледат едни от най-големите филмови заглавия, нови и ексклузивни сериали и местни оригинални програми, сред които петте сезона на световния хитов сериал Yellowstone и продълженията му „1883“ и „1923“, „Крушата не пада по-далеч”, „Дъглас е отхвърлен“, „Lioness“, „Гадни момичета“, „Патешки истории“, „Мисията невъзможна: Пълна разплата – част първа“, „Опенхаймер“, „Стар Трек: Дискавъри“ (1-5 сезон), „Заседнали“, „Татуировчикът на Аушвиц“, „Кралят на Тълса“ (1-2 сезон), както и предстоящите сериали „Декстър: Първороден грях“, „Landman“, „Денят на Чакала“, „Yellowjackets“ (3 сезон) и обширно разнообразие от филми като „Измислени приятели“, „Кунг-фу Панда 4“, „Абигейл“, „Нито звук: Ден първи“, „Каскадьорът“, „Back to Black” и „Monkey Man”. Богатото разнообразие от детско съдържание е дублирано на български език.

Клиентите на телевизия от А1 могат да адаптират своите планове като избират и променят услугите си според наличните Select позиции в своя план. С няколко лесни стъпки в приложението Моят А1 те могат да активират желания избор в секция „Услуги Select“. Освен SkyShowtime, сред допълнителните дигитални и ТВ възможности за развлечение са и Netflix, ТВ канали HBO и Cinemax с включен достъп до MAX и спортни ТВ канали като MAX Sport и Diema Xtra.

***А1****, част от A1 Group, е водещ доставчик на дигитални услуги и телекомуникационни решения в България. Компанията предоставя мобилни и фиксирани услуги, високоскоростен интернет, интерактивна, цифрова, сателитна и мобилна телевизия, четири собствени спортни канала с марката MAX Sport, платежни услуги, ICT, cloud и IoT бизнес решения. През 2023 г. A1 България отчита приходи от 749,7 млн. евро, а сравнимата EBITDA e* *303,7 млн. евро.*

***A1 Group*** *е водещ телекомуникационен доставчик в Централна и Източна Европа с повече от 29 млн. клиенти. A1 Group оперира в седем държави: Австрия, България, Беларус, Хърватия, Словения, Северна Македония и Сърбия, а приходите на Групата за 2023 година възлизат на 5,3 милиарда евро.*

*Портфолиото на A1 Group включва гласова телефония, високоскоростен интернет и мултимедийни услуги, както и решения в областта на високите технологии, преноса на данни, онлайн разплащанията и дигиталните бизнес решения. Групата разполага със стабилен акционер в лицето на América Móvil – един от най-големите телекомуникационни доставчици в света.*